हरियाणा विधानसभा चुनाव से पहले रेसलर बबीता फोगाट बीजेपी में शामिल  
हरियाणा विधानसभा चुनाव
बबिता फोगाट बीजेपी में शामिल
महावीर फोगाट भी बीजेपी में
रेसलर बबीता फोगाट बीजेपी में शामिल हो गई हैं. हरियाणा में विधानसभा चुनाव से पहले बबीता का बीजेपी में शामिल होना वोटरों पर ठीक-ठाक असर डाल सकता है. हरियाणा जैसे प्रदेश के एक छोटे से गांव में रहने के बावजूद बेटियों को इंटरनैशनल रेसलर बनाने वाले बबीता के पिता महावीर फोगाट भी बीजेपी में शामिल हुए हैं. बता दें कि इससे पहले वह जननायक जनता पार्टी (जेजेपी) को सपोर्ट कर रहे थे. आपको बता दें कि 30 साल की बबीता ने वर्ष 2014 और 2018 के कॉमनवेल्‍थ गेम्‍स में गोल्‍ड मेडल जीता था. वर्ष 2010 के कॉमनवेल्‍थ गेम्‍स में वे सिल्‍वर भी जीत चुकी है. 2012 में आयोजित वर्ल्‍ड रेसलिंग चैंपियनशिप में बबीता ने ब्रॉन्‍ज मेडल हासिल किया था. 2013 की एशियन रेसलिंग चैंपियनशिप में भी उन्‍हें ब्रॉन्‍ज मिला था. 
बबीता का बीजेपी में शामिल होना पार्टी के लिए चुनाव के लिहाज से बड़ी उपलब्धि हो सकती है. बबीता और उनकी बहन गीता की उपल्धियों पर फिर दंगल भी बन चुकी है. जिसमें महावीर फोगाट की भूमिका आमिर खान ने निभाई थी. इस फिल्म को देश विदेश में काफी पसंद किया गया था और कमाई के सारे रिकॉर्ड भी तोड़ दिए थे.